ພະລາຊີນີແຫ່ງອັງກິດ ຊົງເຂົ້າຮ່ວມ ຂະບວນແຫ່ເຮືອ ໄປຕາມແມ່ນໍ້າ Thames (ສະໄລດ໌ກັບວີດີໂອ)
ພະລາຊີນີ Elizabeth ແຫ່ງອັງກິດ ໄດ້ຊົງເຂົ້າຮ່ວມ ໃນພິທີສະເຫຼີມສະຫຼອງ ວັນຄົບຮອບ 60 ປີ ແຫ່ງການຂຶ້ນຄອງບັນລັງຂອງພະນາງ.
: ພະລາຊີນີ Elizabeth ໄດ້ຊົງເຂົ້າຮ່ວມໃນຂະບວນແຫ່ເຮືອ ຈໍານວນຫຼາຍກວ່າ 1 ພັນລໍາ ລ່ອງລອຍໄປຕາມແມ່ນໍ້າ Thames ໃນວັນອາທິດວານນີ້ ອັນເປັນພາກສ່ວນນຶ່ງຂອງການ ສະເຫຼີມສະຫຼອງຄົບຮອບ 60 ປີ ແຫ່ງການຂຶ້ນຄອງບັນລັງຂອງພະນາງ ປະຊາຊົນຫຼາຍແສນຄົນໄດ້ພາກັນໄປໂຮມຊຸມນຸມ ຢູ່ຕາມແຄມແມ່ນໍ້າດັ່ງກ່າວ ເຖິງແມ່ນຝົນ ຕົກກໍຕາມ ເພື່ອໄປເຊຍສະແດງຄວາມປິຕິຍິນດີຕໍ່ລາຊິນີ ສໍາລັບປາກົດການທີ່ຍິ່ງໃຫຍ່ທີ່ບໍ່ ເຄີຍເຫັນມາໃນຮອບປະມານ 350 ປີຜ່ານມາ ຂະນະທີ່ສຽງລະຄັງດັງກ້ອງໃນທົ່ວກຸງລອນ ດອນ  ພວກຕຶກອາຄານຕ່າງໆແລະຜູ້ຄົນກໍເອ້ຍ້ອງແລະປະດັບປະດາໄປດ້ວຍ ທຸງຊາດ Union Jack” ສີແດງ ຂາວ ແລະຟ້າຂອງອັງກິດ ການສະເຫຼີມສະຫຼອງເປັນເວລາ 4 ມື້ແຫ່ງການຂຶ້ນຄອງບັນລັງຂອງພະລາຊີນີ ເປັນເວລາ 60 ປີ ໄດ້ເລີ້ມຂຶ້ນຢ່າງເປັນທາງການ ຕັ້ງແຕ່ວັນເສົາ ຜ່ານມານີ້ ຫຼັງຈາກໄດ້ດຶງດູດເອົາຄວາມສົນໃຈຂອງໂລກຄືນມາອີກເກືອບນຶ່ງປີ ຫຼັງຈາກພິທີອະພິເສກສົມລົດຂອງເຈົ້າຊາຍ William ແລະນາງ Kate ໄດ້ດຶງດູດຄວາມສົນໃຈຈາກພວກຜູ້ຊົມຈາກທົ່ວໂລກນັ້ນ ມື້ລາງລາຊີນີ Queen Victoria ຊຶ່ງເປັນແມ່ຕູ້ຂອງພະມານດາຂອງລາຊີນີ Elizabeth ເປັນກະສັດພຽງອົງດຽວທີ່ໄດ້ ຄອງບັນລັງດົນເຖິງ 60 ປີ ຊຶ່ງພະນາງໄດ້ສະເຫຼີມສະຫຼອງໃນປີ 1887 ຊຶ່ງໃນເວລານັ້ນ ອານາຈັກອັງກິດໄດ້ແຜ່ຂະຫຍາຍອອກໄປກວມເອົາ ພາກພື້ນສ່ວນຫຼາຍຂອງໂລກ